Հ.Գ. Բացի այդ` Լիբանանի հրաժարական տված վարչապետ Սաադ Հարիրիին բռնությամբ պահում են Էր Ռիադում՝ սահմանափակելով նրա ազատությունը` հայտնում է Reuters-ը ՝ հղում անելով լիբանանյան կառավարության անանուն աղբյուրին։ Հարիրիի շրջապատում այդ շշուկները դեռևս չեն հաստատում։ Սաուդյան իշխանությունները թեման չեն մեկնաբանում։ Reuters-ի զրուցակիցը հայտնել է, որ Բեյրութը դիմելու է արաբական և արևմտյան պետություններին՝ խնդրելու ճնշում գործադրել Էր Ռիադի վրա, որ ազատ արձակի Հարիրիին։ «Հարիրիին ազատության սահմանափակմամբ Էր Ռիադում պահելը հարձակում է Լիբանանի ինքնիշխանության վրա։ Մեր արժանապատվությունը նրա արժանապատվությունն է»,- հայտարարել է լիբանանցի պաշտոնյան։ Լիբանանյան ԶԼՄ-ները հայտնել էին, որ Սաադ Հարիրիի ինքնաթիռը Էր Ռիադից Բեյրութ է թռել, սակայն նա ինքնաթիռում չի եղել։